|  |  |  |
| --- | --- | --- |
| Stema%20(100px) | **REPUBLIKA E KOSOVËS****REPUBLIKA KOSOVA/REPUBLIC OF KOSOVA****KOMUNA E GJILANIT****OPŠTINA GNJILANE/MUNICIPAL GJILAN/GILAN BELEDIYESI** | Description: Prova14 |

**RAPORTI I PUNËS 3-MUJORE**

**DREJTORIA PËR ADMINISTRATË TË PËRGJITHSHME**

 ***Mars 2022, Gjilan***

Gjatë muajit janar të këtij viti e deri më 19.04.2022, kemi pranuar 24,860 lëndë, prej të cilave 24,497 janë miratuar, ndërkaq 363 lëndë janë në proces, respektivisht janë kryer 98.5% e lëndëve.

Në kuadër të Qendrës për Shërbime me Qytetarë, në vazhdimësi janë pranuar kërkesat e qytetarëve të cilat janë përcjell në Drejtoritë përkatëse.

Automjetet zyrtare të Komunës janë duke u përdorur në përputhje me procedurat e parapara dhe në shërbim të kryerjes së detyrave zyrtare.

Jemi duke analizuar mundësinë e ri funksionalizimit të E-Kiosqeve.

Kemi riorganizuar pozicionimin e zyrtarëve të Gjendjes Civile në sportele, në mënyrë që të gjithë zyrtarët të ofrojnë të gjitha shërbimet e gjendjes civile.

Më datë15.02.2022, kemi finalizuar koordinimin e përgjegjësive institucionale me Spitalin e Përgjithshëm të Gjilanit, me qëllim që asnjë fëmijë të mos mbetet i paregjistruar dhe që të evitohet shqiptimi i gjobave ndaj qytetarëve për regjistrimet, pas kalimit të afatit ligjor.

Më datë 16.03.2022, brenda Drejtorisë së Administratës së Përgjithshme, kemi vendosur Kutinë e Ankesave, në mënyrë që të kemi qasje direkte në të gjitha vërejtjet, sugjerimet dhe ankesat e qytetarëve.

Nga data 25.03.2022, pas kërkesës sonë drejtuar ARC-së, është mundësuar regjistrimi i lindjeve të fëmijëve me njërin prind që nuk posedon pasaportë apo numër identifikues, por që identifikohen me dokumente të tjera relevante.

Më datën 28.03.2022, kemi sjellë në Gjilan dosjet dhe librat e zyrës së gjendjes civile të Kishna Poles, për arsye të sigurisë dhe organizimit më efikas.

Kemi pranuar konfirmimin nga Drejtoria për Shërbime Publike, Infrastrukturë dhe Banim, për rregullimin e pjesës së rrugës “Reshat e Ymer Ramadani”, e cila mundëson qasjen në zyrën e Gjendjes Civile në fshatin Zhegër.

Administrata ka punuar me palë nga ora: 8:15-15:30, me pauzë nga ora: 12:00-13:00, ndërkaq duke filluar nga dt. 04.04.2022, jemi duke punuar pandërprerë dhe pa pauzë nga ora: 08:00, e deri në ora: 16:00.

Pas pranimit të rekomandimit nga Agjencioni për Regjistrim Civil (ARC), që funksionon në kuadër të Ministrisë së Punëve të Brendshme, jemi në fazën e rishikimit funksional të zyrave të gjendjes civile në fshatra, me ç ‘rast tanimë kemi realizuar takime me përfaqësuesit e fshatrave: Kishnapole, Llashticë dhe Shurdhan.

Me qëllim të digjitalizimit të arkivës së Komunës, e cila funksionon në kuadër të Drejtorisë së Administratës së Përgjithshme, pas kërkesës sonë, kemi marrë konfirmim nga ana e një donatori, që do të na mbështes në realizim të këtij projekti.

Më dt. 12.04.2022, kemi dorëzuar dokumentacionin e nevojshëm, për inicimin e procedurës së prokurimit për pajisjen e automjeteve të Komunës me sistemin GPS.

Kemi përgatitur propozimin për plotësim-ndryshimin e Rregullores për taksa, ngarkesa dhe gjoba, lidhur me kapitullin II, të cilin e kemi adresuar në Drejtorinë për Buxhet dhe Financa, më dt. 13.04.2022, për procedim të mëtejmë.

Po ashtu, me qëllim që në vazhdimësi të shkëmbejmë informata dhe të parashtrohen çështje për zgjidhje pranë Komunës, jemi në fazën e përgatitjes së koncept – dokumentit për themelimin e një Forumi me OJQ, biznese dhe akterë të tjerë, aktivitet për të cilin tashmë kemi identifikuar mbështetjen nga një donator.